28. 2. 91 De Europæiske Fællesskabers Tidende Nr. C 53/35 
Forslag til Rådets direktiv om udlejnings- og udlånsrettigheder samt om visse andre ophavsrets­
beslægtede rettigheder 
K<DM(90) 586 endelig udg. — SYN 319 
(Forelagt af Kommissionen den 13. december 1990 
(91/C 53/04) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 57, stk. 2, 
artikel 66 og 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
Den retsbeskyttelse, som i henhold til de enkelte medlems­
staters lovgivning og praksis tillægges værker, der er gen­
stand for ophavsret, samt andre former for værker, der er 
genstand for ophavsretsbeslægtede rettigheder, såsom udlej­
nings- og udlånsret, divergerer fra medlemsstat til medlems­
stat; dette kan skabe hindringer for samhandelen samt 
konkurrencefordrejninger til skade for det indre markeds 
funktion; 
sådanne forskelle i retsbeskyttelsen kan blive endnu mere 
udtalte, dersom medlemsstaterne vedtager ny og indbyrdes 
divergerende lovgivning, eller dersom national retspraksis 
vedrørende fortolkning af sådan lovgivning udvikler sig 
forskelligt; 
sådanne forskelle bør derfor elimineres senest den 31. 
december 1992 i overensstemmelse med det i EØF-Trakta-
tens artikel 8 A fastsatte mål om etablering af et område uden 
indre grænser; 
udlejning og udlån af ophavsretligt beskyttede værker samt 
af andre former for værker, der er genstand for beslægtet 
rettighedsbeskyttelse, spiller en stadig større betydning for 
navnlig skabere, kunstnere samt for en lang række forskellige 
industrier, hvor piratvirksomhed er ved at udgøre en stadig 
større trussel; 
en adækvat beskyttelse af værker, der er genstand for 
ophavsret, samt af andre former for værker, der er genstand 
for beslægtet rettighedsbeskyttelse i form af udlejnings- og 
udlånsrettigheder, såvel som en beskyttelse af værker, der er 
genstand for anden beslægtet rettighedsbeskyttelse i form af 
optagelses-, reproduktions- og spredningsrettigheder, kan 
derfor betragtes som værende af fundamental betydning for 
den industrielle og kulturelle udvikling inden for Fællesska­
bet; 
ophavsret og anden hermed beslægtet rettighedsbeskyttelse 
må tilpasses til den nye økonomiske udvikling, såsom nye 
former for udnyttelse; 
ophavsmænd og udøvende kunstnere, der frembringer krea­
tive og kunstneriske værker, skal sikres et rimeligt vederlag, 
således at der er basis for at frembringe nye kreative og 
kunstneriske værker, og de nødvendige investeringer til navnlig fremstilling af fonogrammer og film er særdeles store 
og risikobehæftede; muligheden for at sikre et rimeligt 
vederlag og dækning af disse investeringer kan kun sikres 
effektivt, dersom der forefindes en adækvat retsbeskyt­
telse; 
dersom der ikke findes en effektiv og ensartet beskyttelse i 
samtlige medlemsstater, er der risiko for, at frembringelsen 
af sådanne kreative og kunstneriske værker såvel som 
foretagelse af investeringer i forbindelse hermed vil blive 
reduceret eller ikke finde sted; 
sådanne kreative, kunstneriske og igangsættende aktiviteter 
udøves i vidt omfang som selvstændig virksomhed, der bør 
fremmes ved tilvejebringelse af en ensartet beskyttelse inden 
for Fællesskabet; 
i det omfang sådanne aktiviteter kan sidestilles med tjene­
steydelser, bør udveksling heraf ligeledes fremmes ved etab­
lering af en ensartet lovgivning inden for EF; 
en beskyttelse i form af udlejnings- og udlånsrettigheder samt 
en beskyttelse af andre ophavsretsbeslægtede rettigheder er i 
visse medlemsstater overhovedet ikke sikret via den eksiste­
rende lovgivning, administrativ praksis eller retspraksis, og i 
de lande, hvor noget sådant er sikret, er beskyttelsen ikke den 
samme eller af forskelligt indhold; 
en ukoordineret udvikling af retsbeskyttelsen på dette 
område inden for de forskellige medlemsstater kan føre til 
skabelsen af nye hindringer for samhandelen ikke alene til 
skade for den fremtidige industrielle og kulturelle udvikling 
men også til skade for gennemførelsen af det indre mar­
ked; 
eksisterende forskelle, der har sådanne virkninger, skal 
fjernes, og det skal hindres, at der opstår nye forskelle, der 
har en negativ indvirkning på det fælles markeds funktion og 
på udviklingen af samhandelen med kulturelle produkter og 
tjenesteydelser; 
medlemsstaternes lovgivning skal harmoniseres på en sådan 
måde, at de ikke kommer i konflikt med eksisterende 
internationale konventioner, der danner basis for mange 
medlemsstaters lovgivning om ophavsret og hermed beslæg­
tede rettigheder; 
Fællesskabets rammebestemmelser vedrørende udlejnings-
og udlånsrettigheder samt vedrørende visse andre ophavs­
retsbeslægtede rettigheder behøver ikke række videre end til 
fastsættelsen af, at medlemsstaterne skal indføre udlejnings-
Nr. C 53/36 De Europæiske Fællesskabers Tidende 28. 2. 91 
og udlånsrettigheder til fordel for visse kategorier af rettig­
hedshavere samt yderligere indføre eneret til optagelse, 
reproduktion og spredning til fordel for visse kategorier af 
rettighedshavere, der har krav på ophavsretsbeslægtet rets­
beskyttelse; 
de harmoniserede udlejnings- og udlånsrettigheder samt den 
harmoniserede beskyttelse af ophavsretsbeslægtede rettighe­
der må ikke udøves på en måde, der kan føre til en skjult 
begrænsning af samhandelen mellem medlemsstaterne — 
UDSTEDT FØLGENDE DIREKTIV: 
KAPITEL I 
UDLEJNINGS- OG UDLÅNSRETTIGHEDER 
Artikel 1 
Harmoniseringens genstand 
1. Medlemsstaterne indfører i overensstemmelse med 
bestemmelserne i dette kapitel ret til at tillade eller forbyde 
udlejning og udlån af originalværker, eksemplarer af ophavs­
retligt beskyttede værker samt af andre former for værker, jf. 
artikel 2, stk. 1. 
2. I dette direktiv forstås ved »udlejning«: det forhold, at 
et værk — i kommercielt øjemed og for et begrænset tidsrum 
— stilles til rådighed med henblik på brug, jf. dog stk. 3. 
3. I dette direktiv forstås ved »udlån«: det forhold, at et 
værk — i ikke direkte kommercielt øjemed og for et 
begrænset tidsrum — stilles til rådighed med henblik på brug, 
forudsat at der er tale om udlån, der sker via offentligt 
tilgængelige institutioner, såsom offentlige biblioteker, 
videnskabelige biblioteker, specialiserede biblioteker, skole­
biblioteker, kirkebiblioteker, samlinger af nye medier eller 
værker af billedkunst, biblioteker, der drives eller sponsore­
res af offentlige eller private virksomheder, samt andre 
samlinger af de i artikel 2, stk. 1, nævnte former for 
værker. 
4. Salg eller anden form for distribution af originalvær­
ker, eksemplarer af værker eller af de i artikel 2, stk. 1, 
nævnte former for værker, medfører ikke indskrænkning i de 
i stk. 1 omhandlede rettigheder. 
Artikel 2 
Første rettighedshaver samt værker, der er genstand for 
udlejnings- og udlånsrettigheder 
1. Retten til at tillade eller forbyde udlejning og udlån 
tilkommer 
— ophavsmanden, for så vidt angår hans originalværk eller 
eksemplarer heraf — den udøvende kunstner, for så vidt angår optagelsen af 
hans fremførelse 
— fremstilleren af fonogrammer, for så vidt angår hans 
fonogrammer, og 
— producenten af den første optagelse af filmværker eller 
levende billeder, for så vidt angår hans billedoptagelser 
eller lyd- og billedoptagelser. 
2. Bygningsværker og brugskunst kan ikke gøres til 
genstand for udlejnings- og udlånsrettigheder. 
3. Bestemmelserne i dette direktiv berører ikke bestem­
melserne i Rådets direktiv om retlig beskyttelse af edb-pro-
gr ammer. 
Artikel 3 
Tilladelse til udlejning og udlån 
Hvis rettighedshavere tillader en tredjemand at udleje eller 
udlåne en lydoptagelse, billedoptagelse eller lyd- og billedop­
tagelse mod vederlag, har hver af de i artikel 2, stk. 1, 
nævnte rettighedshavere krav på at oppebære en rimelig 
andel af det pågældende vederlag, uanset om retten til 
udlejning eller udlån måtte være overdraget eller der måtte 
være meddelt licenser. Retten til at oppebære en rimelig andel 
af vederlaget kan ikke frafaldes, men administrationen af 
retten kan overdrages til anden side. 
Artikel 4 
Indskrænkninger i eneretten til udlån 
Medlemsstaterne kan af kulturelle eller andre grunde gøre 
indskrænkninger i den af ophavsretten afledte eneret til 
udlån, jf. artikel 1, stk. 1, for så vidt angår én eller flere 
kategorier af værker, forudsat at 
— i det mindste ophavsmanden får et rimeligt vederlag fra 
de organer, der administrerer et sådant udlån, og 
— at en sådan indskrænkning i ovennævnte eneret er i 
overensstemmelse med fællesskabsretten, herunder 
navnlig Traktatens artikel 7. 
KAPITEL II 
BESKYTTELSE AF OPHAVSRETSBESLÆGTEDE RETTIG­
HEDER 
Artikel 5 
Optagelsesrettigheder 
Medlemsstaterne tillægger udøvende kunstnere ret til at 
tillade eller forbyde optagelse af deres fremførelser. Med­
lemsstaterne tillægger ligeledes radio- og fjernsynsforetagen-
der ret til at tillade eller forbyde optagelse af deres udsendel­
ser. 
28. 2. 91 De Europæiske Fællesskabers Tidende Nr. C 53/37 
Artikel 6 
Reproduktionsrettigheder 
Medlemsstaterne tillægger 
— udøvende kunstnere ret til at tillade eller forbyde direkte 
eller indirekte reproduktion af optagelser af deres frem-
. førelser 
— fremstillere af fonogrammer ret til at tillade eller forbyde 
direkte eller indirekte reproduktion af deres fonogram­
mer 
— producenter af den første optagelse af filmværker eller 
levende billeder ret til at tillade eller forbyde direkte eller 
indirekte reproduktionen af deres billedoptagelser eller 
lyd- og billedoptagelser 
— radio- eller fjernsynsforetagender ret til at tillade eller 
forbyde direkte eller indirekte reproduktion af optagelser 
af deres udsendelser. 
Artikel 7 
Spredningsrettigheder 
1. Medlemsstaterne tillægger 
— udøvende kunstnere for så vidt angår optagelser af deres 
fremførelser 
— fremstillere af fonogrammer for så vidt angår deres 
fonogrammer 
— producenter af den første optagelse af filmværker eller 
levende billeder for så vidt angår deres billedoptagelser 
eller lyd- og billedoptagelser 
— radio- eller fjernsynsforetagender for så vidt angår opta­
gelser af deres udsendelser 
eneret til at gøre deres værk tilgængeligt for almenheden ved 
salg eller på anden måde og for et ubestemt tidsrum, jf. dog 
stk. 2. 
2. Hvis et værk af den i stk. 1 nævnte art er blevet bragt i 
omsætning inden for Fællesskabet af rettighedshaveren eller 
med dennes samtykke, kan dets indførsel til en anden 
medlemsstat ikke forbydes under henvisning til den i stk. 1 
hjemlede eneret. 
Artikel 8 
Indskrænkning i rettighederne 
1. Medlemsstaterne kan indføre indskrænkninger i de i 
kapitel II nævnte rettigheder, når der er tale om: 
a) privat brug 
b) brug af korte uddrag i forbindelse med omtale af 
dagsbegivenheder 
c) t radio- eller fjernsynsforetagender s optagelse til midlerti­
dig brug for deres egne udsendelser og under anvendelse 
af deres egne faciliteter 
d) brug udelukkende til undervisning eller videnskabelig 
forskning. 2. Uanset stk. 1 kan medlemsstaterne, for så vidt angår 
beskyttelsen af udøvende kunstnere, fremstillere af fono­
grammer, radio- og fjernsynsforetagender og producenter af 
den første optagelse af filmværker eller levende billeder, 
indføre lignende indskrænkninger som dem, der gælder med 
hensyn til beskyttelsen af ophavsretten til litterære og 
kunstneriske værker. Tvangslicens kan dog kun meddeles i 
det omfang, det er foreneligt med Rom-konventionen (inter­
national konvention om beskyttelse af udøvende kunstnere, 
fremstillere af fonogrammer samt radio- og fjernsynsforeta­
gender). 
3. Bestemmelsen i stk. 1, litra a), er ikke til hinder for, at 
nugældende eller senere lovgivning tillægger rettighedsha­
vere krav på vederlag for reproduktion til privat brug. 
KAPITEL III 
VARIGHED 
Artikel 9 
Varigheden af ophavsretten 
I afventning af en senere harmonisering udløber beskyttel­
sestiden for de i dette direktiv hjemlede ophavsrettigheder 
ikke før udgangen af den beskyttelsestid, der er fastsat i 
Berner-konventionen til værn for litterære og kunstneriske 
værker; dette berører ikke den særlige beskyttelsestid, der 
måtte gælde for ophavsrettigheder, der ikke udtrykkeligt er 
omhandlet i denne konvention. 
Artikel 10 
Varigheden af ophavsretsbeslægtede rettigheder 
I afventning af en senere harmonisering udløber de i dette 
direktiv omhandlede rettigheder til fordel for udøvende 
kunstnere, fremstillere af fonogrammer samt radio- og 
fjernsynsforetagender ikke før udgangen af den beskyttelses­
tid, der er fastsat i Rom-konventionen for de enkelte 
rettigheder. Dette gælder ligeledes med de fornødne tilpas­
ninger for de i dette direktiv nævnte rettigheder til fordel for 
producenter af den første optagelse af filmværker eller 
levende billeder. 
KAPITEL IV 
FÆLLES BESTEMMELSER 
Artikel 11 
Anvendelsestidspunkt 
Bestemmelserne i nærværende direktiv finder også anven­
delse på alle ophavsretsligt beskyttede værker, fremførelser, 
Nr. C 53/38 De Europæiske Fællesskabers Tidende 28. 2. 91 
fonogrammer, udsendelser og på den første optagelse af 
filmværker eller levende billeder af den i nærværende direktiv 
nævnte art, som den 1. januar 1993 stadig er beskyttet i 
henhold til national lovgivning om ophavsret og hermed 
beslægtede rettigheder. 
Artikel 12 
Afsluttende bestemmelser 
Medlemsstaterne sætter de nødvendige love og administra­
tive bestemmelser i kraft for at efterkomme dette direktiv 
senest den 1. januar 1993. Medlemsstaterne meddeler Kommissionen teksten til de 
nationale retsforskrifter, som de udsteder på det område, der 
er omfattet af dette direktiv. 
Når medlemsstaterne vedtager disse bestemmelser, henvises 
der deri til dette direktiv, eller de ledsages ved offentliggø­
relsen af en sådan henvisning. De nærmere regler for denne 
henvisning fastsættes af medlemsstaterne. 
Artikel 13 
Dette direktiv er rettet til medlemsstaterne.